1. ปัจจัยความเสี่ยง

ปัจจัยความเสี่ยงที่มีผลกระทบต่อการดำเนินงานของบริษัทฯเป็นความเสี่ยงที่บริษัทฯประสบจากปัจจัยภายนอกต่างๆและ/หรือลักษณะเฉพาะของธุรกิจทั้งนี้ความเสี่ยงและความไม่แน่นอนอื่นที่กรรมการมิได้กล่าวถึงจัดเป็นความเสี่ยงที่ไม่มีนัยสำคัญ
หรือเป็นความเสี่ยงที่กรรมการไม่อาจคาดหมายได้อย่างไรก็ตามปัจจัยดังกล่าวอาจส่งผลกระทบต่อการดำเนินธุรกิจสถานะการเงินและผลประกอบการของบริษัทฯ

1.  ความเสี่ยงเนื่องจากการดำเนินธุรกิจ

    1.  การพัฒนาการเปลี่ยนแปลงเทคโนโลยีอย่างรวดเร็วตลอดเวลาอาจส่งผลกระทบต่อสินค้าคงคลัง
        เนื่องจากสินค้าหลักของบริษัทฯ เป็นคอมพิวเตอร์และอุปกรณ์ต่อพ่วง
        ซึ่งจัดเป็นกลุ่มสินค้าที่มีการเปลี่ยนแปลงทางเทคโนโลยีอย่างรวดเร็วและตลอดเวลา
        อาจทำให้สินค้าที่ยังไม่ได้จำหน่ายเสื่อมความนิยมและล้าสมัยได้ง่าย
        ส่งผลให้บริษัทฯเกิดความเสี่ยงในการบริหารสินค้าคงเหลือ
        และความเสี่ยงจากการขาดทุนในการลดราคาเพื่อเร่งระบายสินค้าที่ล้าสมัยออกไป
        บริษัทฯได้มีการหามาตรการรองรับความเสี่ยงจากการประกอบธุรกิจในด้านนี้ ดังนี้:

  • นโยบายบริหารการเก็บสินค้าคงคลังไม่ให้เกิน 60 วัน
  และมีการจัดทำประมาณการยอดขายทุกเดือน เพื่อใช้ในการกำหนดยอดสั่งซื้อในแต่ละเดือน

  • การเร่งระบายสินค้าโดยการจัดส่งเสริมการขายต่างๆเช่นการให้รางวัลเป็นแรงจูงใจสำหรับ

  ลูกค้าที่สามารถสร้างยอดขายได้ตามเป้า
  การเข้าร่วมงานแสดงสินค้าที่เกี่ยวกับเทคโลยีซึ่งนอกเหนือจากจุดประสงค์การระบายสินค้าแล้วยังเป็นโอกาสที่จะนำเสนอสินค้าใหม่ให้แก่ลูกค้าอีกด้วยและการผนวกการขาย(Bundle)เข้าไปกับสินค้าอื่นๆ
  (Package) เพื่อสร้างแรงจูงใจในการซื้อเพิ่มขึ้น

  • บริษัทฯ มีนโยบายการตั้งสำรองสินค้าคงคลังล้าสมัยตามอายุสินค้าในทุก ๆ เดือน
  ซึ่งเมื่อมีสินค้าค้างสต็อค จะมีการตั้งสำรองตามอายุ อันจะทำให้มูลค่าที่แสดงในงบการเงินเป็น

  มูลค่าที่หักภาระสินค้าค้างสต็อคไปแล้วเสมอ โดยในปี 2548 และ 2549
  บริษัทฯได้ตั้งค่าเผื่อสินค้าล้าสมัยคิดเป็นร้อยละ 2.4 และร้อยละ 5.4
  ของสินค้าคงเหลือของงวดนั้นๆ ดังมีรายละเอียดดังต่อไปนี้

+------------+---+--------+------------+----+---------+------------+
|   อายุสินค้า  | ก |        |            | ก  |         |            |
|            | า |        |            | าร |         |            |
|            | ร |        |            | ตั้ง |         |            |
|            | ต |        |            | สำ |         |            |
|            | ั้ง |        |            | รอ |         |            |
|            | ส |        |            | งปี |         |            |
|            | ำ |        |            | 25 |         |            |
|            | ร |        |            | 48 |         |            |
|            | อ |        |            |    |         |            |
|            | ง |        |            |    |         |            |
|            | ปี |        |            |    |         |            |
|            | 2 |        |            |    |         |            |
|            | 5 |        |            |    |         |            |
|            | 4 |        |            |    |         |            |
|            | 9 |        |            |    |         |            |
+------------+---+--------+------------+----+---------+------------+
|            | % | มูล     | จำนวนเ     | %  | ม       | จำนวนเ     |
|            |   | ค่าสินค้า | งินที่ตั้งสำรอง |    | ูลค่าสินค้า | งินที่ตั้งสำรอง |
+------------+---+--------+------------+----+---------+------------+
| เกิน 6 เดือน | 2 | 1      | 3,         | 25 | 3,444   | 861,009.54 |
|            | 5 | 4,399, | 599,850.11 |    | ,038.15 |            |
|            |   | 400.42 |            |    |         |            |
+------------+---+--------+------------+----+---------+------------+
|   เกิน 9    | 5 | 5,449, | 2,         | 50 | 5,002   | 2,         |
|   เดือน     | 0 | 427.71 | 724,713.86 |    | ,433.72 | 501,216.86 |
+------------+---+--------+------------+----+---------+------------+
|   เกิน 1    | 1 | 1      | 16,        | 1  | 12,793  | 12,        |
|   ปีขึ้นไป    | 0 | 6,012, | 012,013.04 | 00 | ,158.60 | 793,158.60 |
|            | 0 | 013.04 |            |    |         |            |
+------------+---+--------+------------+----+---------+------------+
|   รวม      |   | 3      | 22,        |    | 21,239  | 16,        |
|            |   | 5,860, | 336,577.01 |    | ,630.47 | 155,385.00 |
|            |   | 841.17 |            |    |         |            |
+------------+---+--------+------------+----+---------+------------+

2.  ความเสี่ยงจากลูกหนี้การค้า ในการดำเนินธุรกิจของบริษัทโดยกว่าร้อยละ 90
    ของยอดขายทั้งหมดเป็นการขายแบบให้เครดิตแก่ลูกค้า ดังนั้นหากลูกหนี้การค้าของบริษัทฯ
    เกิดปัญหาในการบริหารงาน ไม่สามารถชำระเงินได้ตามกำหนด
    จะส่งผลต่อสภาพคล่องของบริษัทฯ ทางด้านเงินทุนหมุนเวียน
    หรือผลการดำเนินงานของบริษัทฯได้
    อย่างไรก็ตามบริษัทฯมีการจัดระบบการให้เครดิตและการตรวจสอบเครดิตอย่างรัดกุมก่อนจะพิจารณาวงเงินเครดิตให้กับลูกค้าโดย

• มีการแยกฝ่ายควบคุมเครดิตออกจากฝ่ายขาย เพื่อให้การพิจารณาเครดิตเป็นไปอย่างอิสระ

  • เพื่อลดความเสี่ยงด้านหนี้สูญ บริษัทฯได้จัดให้มีการซื้อประกันภัยเพื่อคุ้มครองความ

  เสียหายด้านหนี้สูญที่จะเกิดจากลูกค้าที่เป็นตัวแทนผู้จัดจำหน่ายของบริษัทฯ ซึ่งกรมธรรม์ที่บริษัทฯ
  ซื้อไว้นี้ สามารถคุ้มครองความเสียหายส่วนใหญ่จากปัญหาหนี้สูญได้

  •
  นโยบายการตั้งสำรองหนี้สูญที่เข้มงวดในระบบบัญชีโดยลูกหนี้ที่เป็นตัวแทนผู้จัดจำหน่ายที่ค้างชำระเกิน
  90 วัน โดยไม่มีหลักประกันหรือสัญญากรมธรรม์ประกันภัยไม่คุ้มครองจะตั้งสำรองหนี้สูญร้อยละ
  100 ของยอดหนี้ค้างชำระทันที

2.  ความเสี่ยงจากการแข่งขัน

ธุรกิจขายส่งอุปกรณ์คอมพิวเตอร์ ถือเป็นธุรกิจที่มีการแข่งขันสูงและมีกำไรขั้นต้นอยู่ใน

  ระดับต่ำแต่เป็นอุตสาหกรรมที่มีขนาดใหญ่และมีการเติบโตสูงปีละ 10-15%
  ดังนั้นราคาจะกลายเป็นกลยุทธหลักในการแข่งขันกันในตลาดปัจจุบันซึ่งอาจจะส่งผลกระทบต่อผลการดำเนินงานของบริษัทฯ
  ซึ่งในฐานะผู้ประกอบการโลคอลแบรนด์ค่อนข้างลำบากในการแข่งขันกับผู้ประกอบการอินเตอร์แบรนด์
  จากการวิเคราะห์ตลาดรวมในปี 2549 ที่มีประมาณ 1.5 ล้านเครื่องแบ่งเป็นพีซีประมาณ 1
  ล้านเครื่อง และโน้ตบุ๊กประมาณ 5 แสนเครื่อง ในปี 2550 คาดว่าตลาดรวมจะอยู่ที่ประมาณ
  1.8 ล้านเครื่อง แบ่งเป็นพีซีประมาณ 1 ล้านเครื่อง และโน้ตบุ๊กประมาณ 8 แสนเครื่อง
  การเติบโตส่วนใหญ่จะอยู่ที่ตลาดโน้ตบุ๊ก สำหรับในปี 2550 บริษัทฯ
  พยายามจะรักษาส่วนแบ่งการตลาดให้ได้ 8 % ของตลาดรวมซึ่งเท่ากับปีที่ผ่านมา
  โดยมียอดขายรวมประมาณ 1.24 แสนเครื่องแบ่งเป็นพีซีประมาณ 1 แสนเครื่อง
  และโน้ตบุ๊กประมาณ 2.4 หมื่นเครื่อง และพยายามรักษาแบรนด์ของไทย0
  จึงได้เตรียมแผนการตลาดที่จะโฆษณาแบรนด์ “SVOA”
  ผ่านสื่อโทรทัศน์รวมถึงสื่อนิตยสารแนวเทรนดี้ เพื่อให้เข้าถึงกลุ่มลูกค้าทั่วไปในวงกว้าง(แมส)
  จากเดิมเน้นการโฆษณาผ่านนิตยสารเฉพาะทางโดยบริษัทฯ
  ได้เตรียมงบโฆษณาการตลาดไม่รวมรายการส่งเสริมการขายไว้ 2-3 % ของรายได้
  หรือประมาณ 60-90 ล้านบาท และได้เข้าร่วมโครงการนำร่อง “ไอคาเฟ่”
  โดยเป็นพันธมิตรด้านคอมพิวเตอร์กับโครงการ “ไอคาเฟ่” ของไมโครซอฟท์
  ที่เปิดให้ธุรกิจอินเทอร์เน็ตคาเฟ่
  ได้ทดลองประสบการณ์การเล่นเกมที่ใช้ซีพียูของอินเทลและระบบปฏิบัติการวินโดว์สวิสต้า
  ซึ่งไมโครซอฟท์จะเริ่มติดตั้งแห่งละ 1 เครื่องรวม 500 เครื่อง
  อีกทั้งเตรียมเพิ่มโน้ตบุ๊คเข้าไปทำตลาดในร้านโมเดิร์นเทรดใหญ่ทั้งหมด 7 บริษัท
  จากเดิมส่งเครื่องคอมพิวเตอร์ตั้งโต๊ะเข้าไปเปิดตลาดแล้ว
  และจะปรับโฉมที่ช่วยสะท้อนความเป็นสินค้าไลฟ์สไตล์ด้วย

  บริษัทฯ ได้พยายามลดความเสี่ยงจากการแข่งขัน
  ด้วยการเพิ่มช่องทางการจัดจำหน่ายที่หลากหลาย เพื่อให้มีการกระจายสินค้าไปถึงผู้บริโภคในทุกๆ
  ตลาด เช่น

  •
  ตัวแทนจำหน่ายบริษัทฯมีตัวแทนจำหน่ายครอบคลุมทั่วประเทศโดยมีตัวแทนจำหน่ายรายใหญ่ในจังหวัดเศรษฐกิจสำคัญ
  และพัฒนาด้านบริการซึ่งถือเป็นจุดขายของบริษัทฯ ที่มีเซอร์วิสพาร์ทเนอร์อยู่ 250 แห่งทั่วประเทศ

  • ตลาดโมเดิร์นเทรด เป็นอีกช่องทางหนึ่งที่ทางบริษัทฯ เล็งเห็นถึงการเติบโตค่อนข้างสูง
  โดยบริษัทฯ ได้เริ่มนำสินค้า SVOA PC, Epson Printer, Scanner Mustek
  และผลิตภัณฑ์อื่นๆ ของบริษัทฯ เข้าไปจำหน่ายตั้งแต่กลางปี 2002 จนถึงปัจจุบัน

  • การยื่นประมูลในโครงการต่างๆ ของภาครัฐบาล และเอกชน

  • การขายตรงแก่บริษัทฯ / สถาบันขนาดใหญ่ (Corporate Account)

  • การเสนอเครื่องคอมพิวเตอร์เช่าแก่โรงเรียนหรือสถาบันการศึกษา

นอกเหนือจากจากแข่งขันทางด้านผลิตภัณฑ์แล้ว บริษัทฯ
ยังมองหาช่องทางอื่นเพื่อเพิ่มรายได้ในส่วนของการให้บริการอีกด้วย
เนื่องจากแนวโน้มด้านการบริการทางด้านไอทีที่เพิ่มขึ้นถึง 30% คิดเป็นมูลค่าตลาดประมาณ 2-3
พันล้านบาท บริษัทฯ จึงได้แยกธุรกิจบริการออกมาเพื่อให้ชัดเจนมากขึ้นโดยแบ่งเป็น 5
ประเภทหลักได้แก่

  • การเป็นคอนแทรค เซอร์วิส พาร์ทเนอร์ (Contract Service Partner)
  โดยบริษัทฯจะทำหน้าที่ดูแลสินค้าที่เป็นแบรนด์
  จากต่างประเทศที่ได้รับการแต่งตั้งอย่างเป็นทางการ

• การให้บริการเฮ้าส์แบรนด์ เซอร์วิส (House Brand) โดยจะเน้นแบรนด์ของเอสวีโอเอเอง

  • การให้บริการเมนเทนแนนซ์ คอนแทรค หรือโปรเจค คอนแทรค (Maintenace Contract
  / Project Contract) ทำหน้าที่ดูแลสินค้าแบรนด์จากทั้งต่างประเทศและในประเทศสำหรับ

  ลูกค้าหน่วยงานรัฐ บริษัทขนาดใหญ่ รวมถึงเอสเอ็มอี

  • การให้บริการ อาฟเตอร์ วอรันตี เซอร์วิส (After Warranty Service)
  บริการหลังการขายสำหรับลูกค้าทุกประเภท

• บริการขายอุปกรณ์ และอะไหล่

จากการที่บริษัทฯ ให้ความสำคัญกับการบริการเพิ่มขึ้น จึงปรับรูปแบบการบริการภายใต้ “ไอทีคลีนิก”
ให้มีความทันสมัยเพิ่มขึ้น โดยได้มีการใช้เงินลงทุนเพื่อปรับปรุงบริการและร้านเฟรนไชน์ต่าง ๆ
ประมาณ 8 ล้านบาท ตั้งแต่การตกแต่งหน้าร้านใหม่ของไอทีคลีนิกทั้ง 19 สาขา
รวมถึงการจัดกิจกรรมโปรโมชั่นการตลาดพร้อมกันทุกสาขา
รวมทั้งการอบรมพนักงานเพื่อเพิ่มประสิทธิภาพการบริการภายใต้มาตรฐานเดียวกันพร้อมกับนำซอฟท์แวร์จัดการแบบออนไลน์มาใช้ทุกสาขา
ซึ่งบริษัทสามารถตรวจสอบและเชื่อมโยงข้อมูลได้ในระบบเดียวพร้อมกับเสริมในส่วนของการจำหน่ายสินค้าไอทีในร้านที่เป็นอุปกรณ์ดิจิทัลไลฟ์สไตล์มากขึ้น
เช่น พีดีเอ พีดีเอโฟน อุปกรณ์บลูทูท กล้องดิจิทอล เป็นต้น

นอกจากนี้บริษัทฯ มีแผนขยายแฟรนไชน์เพิ่มขึ้น โดยลักษณะของแฟรนไชน์ไอทีคลีนิกมี 2 ประเภท
ได้แก่ แบบที่เป็นร้านช็อป ใช้เงินลงทุนประมาณ 1.1 ล้านบาท และรูปแบบไอทีคลีนิกคอนเนอร์
ใช้เงินลงทุนเริ่มแรก 5 แสนบาท ส่วนเป้าหมายในการขยายแฟรนไชน์นั้น
บริษัทไม่ได้ตั้งว่าจะขยายกี่สาขา แต่ต้องการโฟกัสที่ผลกำไรของแฟรนไชน์มากกว่า
ซึ่งกำหนดว่าแต่ละสาขาต้องมีกำไรสุทธิต่อปีไม่ต่ำกว่า 3 % ดังนั้นบริษัทฯ
จะต้องพิจารณาถึงความพร้อมและทำเลที่ตั้ง
ของแต่ละแฟรนไชน์ที่ทำเรื่องเสนอเข้ามาว่ามีความเหมาะสมหรือไม่

3.  ความเสี่ยงจากการที่บริษัทมีผู้ถือหุ้นรายใหญ่ ซึ่งถือหุ้นเกินร้อยละ 25

ณ วันที่ 20 ตุลาคม 2549( ซึ่งเป็นวันปิดสมุดทะเบียนผู้ถือหุ้นครั้งล่าสุด )
ผู้ถือหุ้นรายใหญ่ของบริษัทคือ บริษัท แอ็ปซิลอน เวนเจอร์ พีทีอี จำกัด ถือหุ้นคิดเป็นสัดส่วนร้อยละ
27.84 และพันธมิตรธุรกิจคือ นายมินทร์ อิงค์ธเนศ ถือหุ้นเป็นสัดส่วนร้อยละ 12.94
ซึ่งสัดส่วนการร่วมถือหุ้นของผู้ถือหุ้นใหญ่ดังกล่าว ทำให้สามารถควบคุมมติที่ประชุมผู้ถือหุ้นได้
ในเรื่องที่กฎหมายหรือข้อบังคับบริษัทกำหนดให้ต้องได้รับเสียงไม่น้อยกว่า 3 ใน 4 ของจำนวนเสียง
ของผู้ถือหุ้นที่มาประชุมและมีสิทธิออกเสียง เนื่องจากผู้ถือหุ้นรายใหญ่สามารถใช้เสียงซึ่งเกินร้อยละ
25 สำหรับการใช้สิทธิในการคัดค้านในมติต่าง ๆ ได้ ส่งผลให้ผู้ถือหุ้นรายอื่น
ไม่อาจถ่วงดุลการออกเสียงของผู้ถือหุ้นรายใหญ่ได้